জাতীয় দলের পৃষ্ঠপোষকতা সম্পর্কে এক বিবৃতিতে ইউনিলিভার বাংলাদেশের মার্কেটিং ডিরেক্টর নাফিস আনোয়ার জানান, “বাংলাদেশ ক্রিকেটের অব্যাহত অগ্রযাত্রায় তাদের পৃষ্ঠপোষক হতে পেরে আমরা অত্যন্ত আনন্দিত। ইউনিলিভার বরাবরই ব্যবসার পাশাপাশি দেশের আর্থ-সামাজিক উন্নয়নে কাজ করে আসছে। লাইফবয় ফ্্েরন্ডশিপ হাসপাতাল, ফেয়ার অ্যান্ড লাভলি ফাউন্ডেশন বৃত্তি, রিন ক্যারিয়ার একাডেমি, সার্ফ এক্সেল মাঠশালা, ভ্যাসলিন হিলিং প্রজেক্ট, লাইফবয় হ্যান্ডওয়াশ স্কুল প্রোগ্রাম ইত্যাদি কার্যক্রমের মাধ্যমে মানুষের জীবনমানের উন্নয়নে কাজ করে যাচ্ছে ইউনিলিভার।